Nagoum Yamassoum
Nagoum Yamassoum (natus anno 1954) est politicus Tzadiae. Alumnus est universitatis Burdigalensis in Francia ubi gradum doctoris rerum politicarum ascendit. Petitionem Idriss Déby ad dignitatem praesidis anno 1996 conduxit, bono successu; quo praeside Nagoum Yamassoum minister ab eruditione, minister a cultura, deinde primus minister a die 13 Decembris 1999 factus est, quod officium usque in diem 12 Iunii 2002 implevit. Mox autem, primo ministro Moussa Faki, Nagoum Yamassoum minister a rebus externis a mense Iunio 2003 usque in Iunium 2005 meruit.

Bibliographia 
 Tshitenge Lubabu M.K., "Nagoum Yamassoum, un homme de terrain" in Jeune Afrique (27 Decembris 2010)

Nati 1954
Homines vivi
Politici Tzadiae
Gubernatores civitatum
Alumni Universitatis Burdigalensis